ananddey/assamese-wiki-corpus huggingface dataset:
আইটন ভাষা

টাই-আইটন ভাষা অসমৰ ধনশিৰি উপত্যকা আৰু ব্ৰহ্মপুত্ৰৰ দক্ষিণ পাৰত কোৱা এটা টাই ভাষা ৷ বৰ্তমান ইয়াক ভাবুকিৰ সন্মুখীন হোৱা ভাষা হিচাপে শ্ৰেণীভুক্ত কৰা হৈছে, বিশ্বজুৰি ২০০০ তকৈও কম লোকে এই ভাষা কয়। ইয়াৰ আন নামসমূহৰ হৈছে আইটনিয়া আৰু চ্যাম দুৱানিয়া৷

শ্ৰেণীবিভাজন

আইটন ভাষা টাই ভাষা পৰিয়ালৰ দক্ষিণ-পশ্চিম শাখাৰ এটা অংশ। ইয়াৰ সৈতে ছান ভাষাৰ ঘনিষ্ঠ সম্পৰ্ক আছে, আৰু কেতিয়াবা ইয়াক ছান উপভাষা বুলিও গণ্য কৰা হয় । অসমত এই শাখাৰ আন তিনিটা সক্ৰিয়ভাষা খামটি , ফাকে , আৰু খাময়াং আছে ৷

ইতিহাস

অসমৰ টাই ভাষাসমূহৰ ব্যাকৰণগত, লিপি, শব্দভাণ্ডাৰৰ বহুখিনি সাদৃশ্য আছে। ভাষাসমূহৰ মাজত আটাইতকৈ বিশিষ্ট পাৰ্থক্য হ'ল ইয়াৰ সুৰ ব্যৱস্থা।

আইটন জনগোষ্ঠীৰ মৌখিক আৰু লিখিত তথ্য অনুসৰি তেওঁলোকৰ উৎপত্তি চীন সীমান্তৰ ওচৰৰ মান ৰাজ্য খাও-খাও মাও-লুং নামৰ ঠাইৰ পৰা হৈছিল। সাধাৰণতে বিশ্বাস কৰা হয় যে তেওঁলোকে প্ৰায় দুই-তিনিশ বছৰ আগতে ভাৰতলৈ অত্যাচাৰৰ পৰা আশ্ৰয় বিচাৰি আহিছিল। অসমত বহু দিন থাকিলেও পুৰণি প্ৰজন্মৰ বহু সদস্যই ৰাজ্যখনৰ চৰকাৰী ভাষা অসমীয়া ভাষাত সাৱলীল নহয়।

লিপি

টাই আইটনৰ নিজা লিপি আছে যাক 'লিক-টাই' বুলি কোৱা হয়, যিটো তেওঁলোকে খামতি আৰু টাই ফাকে সৈতে মিলে ৷ ই ম্যানমাৰৰ উত্তৰ ছান লিপিৰ সৈতে নিবিড়ভাৱে মিল খায়।

ব্যঞ্জনবৰ্ণ

က - ka - k - [k]
ၵ - kha - kh - [kʰ]
င - nga - ng - [ŋ]
ꩡ - ca - c - [t͡ʃ]
ꩬ - sa - s - [s]
ၺ - nya - ny - [ɲ]
တ - ta - t - [t]
ထ - tha - th - [tʰ]
ꩫ - na - n - [n]
ပ - pa - p - [p]
ၸ - pha/fa - ph/f - [pʰ/ɸ]
မ - ma - m - [m]
ယ - ya/ja - y/j - [j/ɟ]
ျ - in medial form
ꩺ - ra - r - [r]
ြ - in medial form
လ - la - l - [l]
ဝ - wa - w - [w]
ꩭ - ha - h - [h]
ဢ - a - a - [ʔ]
ဒ - da - d - [d]
ဗ - ba/wa - b/w - [b/w]

স্বৰবৰ্ণ

ႜ - a - [a]
ႃ - aa - [aː]
ိ - i - [i]
ီ - ī - [iː]
ု - u - [u]
ူ - ū - [uː]
ေ - e/ae - [eː/ɛ]
ႝ - ai - [ai]
ေႃ - o/aw - [oː/ɔː]
ံ - ṁ - [ŋ̊]
ိ်ုွ - ue - [ɯ]
်ၞ - aeu - [ɛu]
်ွ - aau - [aːu]
ွဝ် - au - [au]
ွ - aw - [ɒ]
ွႝ - oi - [oi]
ွံ - om - [ɔm]
ိ်ွ - iu - [ɛu/iu]
ုံ - um - [um]
်ံ - em - [em]
် - চূড়ান্ত ব্যঞ্জনবৰ্ণ, নিস্তব্ধ স্বৰবৰ্ণ

অন্যান্য চিহ্ন

꩷ - বিস্ময়সূচক চিহ্ন
꩸ - ১
꩹ - ২

তথ্যসূত্ৰ

শ্ৰেণী:দক্ষিণ-পশ্চিম টাই ভাষা
ভি. শান্তা

বিশ্বনাথন শান্তা (১১ মাৰ্চ ১৯২৭ - ১৯ জানুৱাৰী ২০২১) জনপ্ৰিয়ভাৱে ভি. শান্তা এগৰাকী ভাৰতীয় কৰ্কট ৰোগ বিশেষজ্ঞ আৰু চেন্নাইত অৱস্থিত অদ্যাৰ কৰ্কট ৰোগ প্ৰতিষ্ঠানৰ অধ্যক্ষ আছিল। তেওঁ বিশেষকৈ ভাৰতৰ কৰ্কট ৰোগীসকলৰ সহজলভ্য আৰু কম খৰচী চিকিৎসা প্ৰদান কৰিবলৈ আগবঢ়োৱা অৱদানৰ বাবে জনাজাত। তেওঁ গোটেই জীৱন কৰ্কট ৰোগীসকলৰ সহায়ৰ বাবে বিভিন্ন কাৰ্যপন্থা হাতত লৈছিল। তেওঁ কৰ্কট ৰোগৰ অধ্যয়ন, ইয়াৰ পৰা সুৰক্ষা আৰু চিকিৎসাৰ ওপৰত গৱেষণা আৰু ইয়াৰ সজাগতা বৃদ্ধিৰ বাবে অহোপুৰুষাৰ্থ কৰিছিল। ইয়াৰ লগতে তেওঁ কৰ্কট ৰোগৰ বিশেষজ্ঞ আৰু কৰ্কট ৰোগৰ উপশাখাসমূহৰ বিজ্ঞানীসমূহক উৎসাহিত কৰিছিল। ভাৰত চৰকাৰে তেওঁৰ অৱদানৰ স্বীকৃতি স্বৰূপে ১৯৬৮ চনত পদ্মশ্ৰী, ২০০৬ চনত পদ্মভূষণ আৰু ২০১৬ চনত পদ্মবিভূষণ প্ৰদান কৰে। ২০০৫ চনত তেওঁ এছিয়াৰ নোবেল বঁটা হিচাপে খ্যাত ৰমন মেগছেছে বঁটা লাভ কৰিছিল।

তেওঁ ১৯৫৫ চনৰ পৰা অদ্যাৰ কৰ্কট ৰোগ প্ৰতিষ্ঠানৰ লগত জড়িত হৈ আছে। ইয়াৰ লগতে তেওঁ স্বাস্থ্য ক্ষেত্ৰৰ বিভিন্ন ৰাষ্ট্ৰীয় আৰু আন্তঃৰাষ্ট্ৰীয় কমিটিৰ সদস্য হিচাপে কাৰ্যনিৰ্বাহ কৰিছে। তেওঁ বিশ্ব স্বাস্থ্য সংস্থাৰ স্বাস্থ্য আৰু চিকিৎসা উপদেষ্টা কমিটিৰো সদস্য আছিল।

২০২১ চনৰ ১৯ জানুৱাৰী তাৰিখে চেন্নাইৰ এপল' হস্পিটেলত তেওঁৰ মৃত্যু হয়।

প্ৰাৰম্ভিক জীৱন

১৯২৭ চনৰ ১১ মাৰ্চ তাৰিখে ব্ৰিটিছ ভাৰতৰ অন্তৰ্গত মাদ্ৰাজ ষ্টেটৰ মাইলাপুৰৰ (বৰ্তমান তামিলনাডুৰ চেন্নাই) সম্ৰান্ত পৰিয়ালত ভি. শান্তাৰ জন্ম হৈছিল। তেওঁৰ আজু খুড়া চন্দ্ৰশেখৰ ভেঙ্কটৰমণ আৰু খুড়া সুব্ৰহ্মণ্যন চন্দ্ৰশেখৰ দুয়ো পদাৰ্থ বিজ্ঞানৰ নোবেল বঁটা বিজয়ী। তেওঁ ৰাষ্ট্ৰীয় ছোৱালী হাইস্কুলত (বৰ্তমান পি.এছ. শিৱস্বামী উচ্চতৰ মাধ্যমিক বিদ্যালয়) প্ৰাৰম্ভিক শিক্ষা গ্ৰহণ কৰিছিল। তেওঁ সৰুৰে পৰা এগৰাকী চিকিৎসক হোৱাৰ সপোন পুহি ৰাখিছিল। তেওঁ ১৯৪৯ চনত মাদ্ৰাজ চিকিৎসা মহাবিদ্যালয়ৰ পৰা চিকিৎসা বিজ্ঞানৰ স্নাতক ডিগ্ৰী লাভ কৰে। তাৰ তিনিবছৰ পিছত ১৯৫২ চনত তেওঁ ডি.জি.অ. আৰু ১৯৫৫ চনত প্ৰসূতি স্ত্ৰীৰোগ আৰু প্ৰসূতি বিভাগত এম.ডি. ডিগ্ৰী লাভ কৰি বিশেষজ্ঞ হিচাপে পৰিগণিত হয়।

কৰ্মজীৱন

১৯৫৪ চনত ডাঃ মুথুলক্ষ্মী ৰেড্ডীয়ে চেন্নাইত কৰ্কট ৰোগ প্ৰতিষ্ঠান স্থাপন কৰিছিল। সেই সময়ত ডাঃ ভি. শান্তা এম.ডি. অধ্যয়ন কৰি আছিল। তেওঁ ভাৰত চৰকাৰৰ লোকসেৱা পৰিষদৰ পৰীক্ষা উত্তীৰ্ণ হয় আৰু মাদ্ৰাজ চিকিৎসা মহাবিদ্যালয়ৰ মহিলা আৰু শিশু চিকিৎসালয়ত নিযুক্তি লাভ কৰে। ১৯৪০ আৰু ১৯৫০ৰ দশকত চিকিৎসা পেছাত অন্তৰ্ভুক্ত মহিলা ডাক্তৰে সাধাৰণতে স্ত্ৰীৰোগ আৰু প্ৰসূতি বিভাগ লৈছিল কিন্তু ভি. শান্তায়ে বেলেগ কৰিব বিচাৰিছিল। সেয়ে তেওঁ কৰ্কট প্ৰতিষ্ঠানত যোগ দিয়ে। ইয়াৰ বাবে তেওঁৰ পৰিয়াল কেইবাজনো সদস্য দুখী হৈছিল।.

প্ৰতিষ্ঠানখন ১২খন বিছনাযুক্ত এটা সৰু ঘৰত আৰম্ভ হৈছিল।

বঁটা আৰু সন্মান

]] প্ৰণৱ মুখাৰ্জীৰ পৰা পদ্মবিভূষণ বঁটা লাভ কৰা মুহূৰ্তত ভি. শান্তা
তেওঁ আগবঢ়োৱা অৱদানৰ স্বীকৃতি স্বৰূপে বহু ৰাষ্ট্ৰীয় আৰু আন্তঃৰাষ্ট্ৰীয় বঁটা আৰু সন্মান লাভ কৰিছে। তেওঁ ভাৰতীয় চিকিৎসা বিজ্ঞান একাডেমীৰ ফেল' নিৰ্বাচিত হৈছিল। ভাৰত চৰকাৰে তেওঁক ১৯৮৬ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। ২০০৬ চনত ভাৰত চৰকাৰে তেওঁক আকৌ ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ২০১৬ চনত দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।

২০০৫ চনত তেওঁ এছিয়াৰ নোবেল বঁটা বুলি খ্যাত ৰমন মেগছেছে বঁটা লাভ কৰে। তেওঁ এই বঁটা নিজৰ প্ৰতিষ্ঠানলৈ উছৰ্গিত কৰিছিল।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:চিকিৎসাবিদ
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:ৰমন মেগছেছে বঁটা বিজয়ী
লীলা ৰামকুমাৰ ভাৰ্গৱ

ৰাণী লীলা ৰামকুমাৰ ভাৰ্গৱ এগৰাকী ভাৰতীয় স্বাধীনতা সংগ্ৰামী, সমাজকৰ্মী, শিক্ষাবিদ আৰু ভাৰতীয় জাতীয় কংগ্ৰেছৰ এগৰাকী প্ৰাক্তন নেত্ৰী আছিল। তেওঁ ভাৰতৰ প্ৰধানমন্ত্ৰী ইন্দিৰা গান্ধীৰ সহযোগী আছিল। তথা ভাৰতৰ ভাইচৰয় লৰ্ড ৱেভেলৰ পৰা ৰাজা উপাধিধাৰী মুন্সী ৰামকুমাৰ ভাৰ্গৱৰ সৈতে তেওঁ বিবাহপাশত আবদ্ধ হৈছিল। তেওঁৰ পুত্ৰ ৰঞ্জিত ভাৰ্গৱ এজন বিখ্যাত পৰিৱেশবিদ আৰু পদ্মশ্ৰী বঁটা বিজয়ী।

বঁটা

১৯৭১ চনত ভাৰত চৰকাৰে পদ্মশ্ৰী, চতুৰ্থ সৰ্বোচ্চ ভাৰতীয় অসামৰিক বঁটাৰে সন্মানিত কৰে।

মৃত্যু

২০১৪ চনৰ ২৫ মে'ত বাংগালুৰুৰ পিজিআই চিকিৎসালয়ত কিছুদিন অসুস্থতাৰ অন্তত ৰাণী লীলা ৰাম কুমাৰ ভাৰ্গৱৰ মৃত্যু হয়৷

তথ্যসূত্ৰ

শ্ৰেণী:নাৰী শ্ৰেণী:ভাৰতৰ নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
বৈভৱী মাৰ্চেণ্ট

বৈভৱী মাৰ্চেণ্ট হৈছে বলীউডৰ ছবিত কাম কৰা এগৰাকী ভাৰতীয় নৃত্য পৰিচালক। ১৯৯৯ চনত হম দিল দে চুকে সনামৰ ঢোলী তাৰো ধোল বাজে গীতটিৰ বাবে তেওঁ শ্ৰেষ্ঠ নৃত্য পৰিচালনাৰ ৰাষ্ট্ৰীয় চলচ্চিত্ৰ বঁটা লাভ কৰিছিল।

কৰ্মজীৱন

]]ৰ সৈতে ব্যৱসায়ী যাক তেওঁ আজা নাচলেত নৃত্য পৰিচালনা কৰিছিল।
বৈভাবী মাৰ্চেণ্টৰ জন্ম হৈছিল তামিলনাডুৰ চেন্নাইত ৰমেশ মাৰ্চেণ্ট আৰু হৃদয়া মাৰ্চেণ্টৰ ঘৰত। তেখেত নৃত্য পৰিচালক বি হিৰালালৰ নাতিনী আৰু শ্ৰুতি মাৰ্চেণ্টৰ জ্যেষ্ঠ ভগ্নী।

ককাক চিন্নী প্ৰকাশৰ সৈতে সহযোগিতা কৰি তেওঁ নিজৰ কেৰিয়াৰ আৰম্ভ কৰে। ১৯৯৯ চনত তেওঁ হম দিল দে চুকে সনাম ছবিৰ বাবে ধোল বাজে গীতৰ নৃত্য পৰিচালনাৰ বাবে প্ৰথম একক কাম কৰে। তেওঁৰ কামৰ বাবে তেওঁ শ্ৰেষ্ঠ নৃত্য পৰিচালনাৰ ৰাষ্ট্ৰীয় চলচ্চিত্ৰ বঁটা লাভ কৰে।

২০০০ চনত মালয়ালম ছবি স্নেহাপুৰ্ব আন্নাত অভিনয়ত আত্মপ্ৰকাশ কৰে।

মাৰ্চেণ্টে উদ্যোগটোৰ পৰা অলপ বিৰতি লৈ তাৰ পিছত ২০০১ চনত মুক্তি পোৱা ‘লাগান’ ছবিত অ’ ৰি ছ’ৰী গীতটো লৈ উভতি আহে। ইয়াৰ পিছত তেওঁ বাণ্টি অ'ৰ বাবলি (২০০৫)ৰ পৰা কাজৰা ৰেৰ নৃত্য পৰিচালনা কৰে যাৰ ফলত তেওঁ কেইবাটাও বঁটা লাভ কৰে।দেৱদাস, বাঘবান, ফিদা, ধূম (লগতে ইয়াৰ দুখন ছিকুৱেল), বীৰ-জাৰা, আজা নাচলে, ৰাব নে বানা দি জোদী আৰু আইয়্যা আদি ছবিৰ নিৰ্বাচিত নম্বৰৰ নৃত্য পৰিচালনা কৰি গৈছিল। টবি গফে তেওঁৰ পৰিয়ালৰ বিষয়ে লিখা অষ্ট্ৰেলিয়াৰ মিউজিকেল দ্য মাৰ্চেণ্টছ অৱ বলীউডৰ নৃত্য পৰিচালনাও কৰিছিল।

তেখেতে নাচ বালিয়ে ৩, ঝলক দিখলা জা (ছিজন ৩), জাৰা নাচকে দিখা ২, আৰু জাষ্ট ডান্স আদি বিভিন্ন টেলিভিছন ডান্স ৰিয়েলিটি শ্ব'ৰ বিচাৰক হিচাপে কাম কৰি আহিছে।

তথ্য সংগ্ৰহ
অৰুণা শ্বিল্ডছ

অৰুণা লাক্কুৰ নাগাপ্পা শ্ৰীনিবাস মূৰ্তি (ইংৰাজী: Aruna Lakkur Nagappa Srinivasa Murthy), যি অৰুণা শ্বিল্ডছ (ইংৰাজী: Aruna Shields) নামেৰে অধিক পৰিচিত, এগৰাকী ব্ৰিটিছ মনোচিকিৎসক আৰু প্ৰাক্তন অভিনেত্ৰী তথা চলচ্চিত্ৰ নিৰ্মাতা। তেওঁ বিবেক অবেৰয় অভিনীত ২০১০ চনৰ ভাৰতীয় ছবি প্ৰিন্সৰ জৰিয়তে অভিনয় জগতত আত্মপ্ৰকাশ কৰিছিল।

কৰ্মজীৱন

এগৰাকী ভাৰতীয় পিতৃ আৰু ব্ৰিটিছ মাতৃৰ গৰ্ভত জন্মগ্ৰহণ কৰা অৰুণাক এখন থিয়েটাৰ কৰ্মশালাত এজন অভিনয় এজেণ্টে প্ৰথম লক্ষ্য কৰিছিল। গুগল ট্ৰেণ্ডছৰ মতে, ২০১০ বৰ্ষত ভাৰতৰপৰা কৰা ইণ্টাৰনেট সন্ধানত শ্বিল্ডছ আছিল আটাইতকৈ বেছি বিচৰা অভিনেত্ৰী।

২০১৫ চনৰপৰা শ্বিল্ডছৰ ইউটিউবত 'অৰুণা শ্বিল্ডছ টিভি' নামৰ এটা সুস্থতা সম্পৰ্কীয় চেনেল আছে।

তেওঁ গিল্ডহল স্কুল অফ মিউজিক এণ্ড ড্ৰামাৰপৰা বিশেষ কৃতিত্বৰে উত্তীৰ্ণ হোৱাৰ লগতে চেণ্ট্ৰেল চেইণ্ট মাৰ্টিন্সৰপৰা স্নাতক ডিগ্ৰী লাভ কৰিছে। তেওঁ লণ্ডনত হিপ্ন’চিছ মনোচিকিৎসা অধ্যয়ন কৰিছে আৰু মাইণ্ডফুলনেছৰ প্ৰশিক্ষণ লৈছে।

২০১০ চনৰ ৯ এপ্ৰিলত মুক্তি পোৱা একচন থ্ৰিলাৰ প্ৰিন্সৰ জৰিয়তে তেওঁ বলিউডত অভিষেক ঘটায়। সেই একে বছৰতে তেওঁ ৩০,০০০ বছৰ আগৰ এখন হেৰুৱা জগতৰ প্ৰেমকাহিনীৰ ওপৰত আধাৰিত মহাকাব্যিক ছবি আও: দ্য লাষ্ট নিয়াণ্ডাৰথালত মুখ্য মহিলা চৰিত্ৰত অভিনয় কৰিছিল। ইউৰোপীয় চিনেমা চেইন ইউজিচিয়ে এই ছবিখন প্ৰযোজনা কৰিছিল।

তেওঁৰ ছবি মিষ্টাৰ সিং মিচেছ মেহতা ২০১০ চনৰ ২৫ জুনত মুক্তি পাইছিল।

শ্বিল্ডছ এগৰাকী নৃত্য পৰিচালক আৰু বেলী ডান্সাৰ হিচাপেও অভিজ্ঞ।

চলচ্চিত্ৰপঞ্জী

চলচ্চিত্ৰ

বৰ্ষ শীৰ্ষক চৰিত্ৰ টোকা
২০০২
জীচাচ দ্য কাৰী কিং
সাংবাদিক

২০০৫
প্ৰাইভেট ম’মেণ্টছ
চাইৰা

২০০৭
মিছন ইমপ্ৰ’বেবল

২০১০
প্ৰিন্স
মায়া

মিষ্টাৰ সিং মিচেছ মেহতা
নীৰা সিং

আও: দ্য লাষ্ট হাণ্টাৰ
অকি

২০১১
ধাডা
ললিতা
আইটেম নম্বৰ
২০১২
ভেনিলা চানডে
জাজ কৌৰ

২০১৪
গ’ল্ড ফ্ৰাপ

টেলিভিছন

টেলিভিছন চৰিত্ৰ টোকা
আনকভাৰিং ইৰাণ
খেলুৱৈ
বিবিচি
ব্ৰেকফাষ্ট উইথ ফ্ৰষ্ট
অতিথি
বাইকাৰ গ্ৰোভ
প্ৰেমিকা
চৰ ডেভিড ফ্ৰষ্ট

তথ্যসূত্ৰ

বাহ্যিক সংযোগ

শ্ৰেণী:চিকিৎসাবিদ
শ্ৰেণী:ভাৰতীয় অভিনেত্ৰী
শ্ৰেণী:বৃটিছ অভিনেত্ৰী
হীৰাবাই বৰোদেকৰ

হীৰাবাই বৰোদেকৰ (; ১৯০৫–১৯৮৯) এগাৰীক ভাৰতীয় কিৰানা ঘৰানাৰ হিন্দুস্তানী শাস্ত্ৰীয় সংগীত কণ্ঠশিল্পী। তেওঁ ওস্তাদ আব্দুল ৱাহিদ খানৰ শিষ্যা আছিল। কলাৰ ক্ষেত্ৰখনলৈ আগবঢ়োৱা অৱদানৰ বাবে তেওঁক সংগীত নাটক একাডেমী বঁটা আৰু পদ্মভূষণেৰে সন্মানিত কৰা হৈছিল।

সংগীত জীৱন

১৫ বছৰ বয়সত কেছৰবাই কেৰকাৰৰ পৃষ্ঠপোষকতাত হীৰাবাইয়ে প্ৰথমবাৰৰ বাবে ৰাজহুৱা অনুষ্ঠানত অংশ লয়।

তথ্য সংগ্ৰহ

বাহ্যিক সংযোগ

Hirabai Barodekar at Lastfm
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:ভাৰতীয় শাস্ত্ৰীয় কণ্ঠশিল্পী
মিত্ৰা ফুকন

মিত্ৰা ফুকন ( : জন্ম- ১৯৫৩ চন, ১৬ মে')হৈছে এগৰাকী ভাৰতীয় লেখিকা,অনুবাদক আৰু স্তম্ভলেখক। লগতে তেওঁ এগৰাকী ধ্ৰুপদী কণ্ঠশিল্পী। তেওঁ ইংৰাজী ভাষাত সাহিত্য-চৰ্চা কৰা ভাৰতীয় লেখকসকলৰ ভিতৰত অন্যতম। তেওঁ শিশু সাহিত্য, চুটি গল্প, উপন্যাস, অনুবাদ সাহিত্যৰ পৰা আৰম্ভ কৰি স্তম্ভলেখালৈকে লিখিছিল। গুৱাহাটী গেজ মিত্ৰা ফুকনৰ প্ৰকাশিত স্তম্ভলেখাৰ সংকলন। মননশীল সাহিত্য নিৰ্মাণৰ স্বীকৃতিস্বৰূপে মিত্ৰা ফুকনে ইউনিচিফ-চিবিটি(UNICEF-CBT) বঁটা,কথা বঁটা, টেলিগ্ৰাফ ভিনেট গুপ্তা মেম'ৰিয়েল বঁটা আদিকে কৰি কেইবাটাও বঁটা লাভ কৰিছে।

ব্যক্তিগত জীৱন আৰু শিক্ষা

মিত্ৰা ফুকনৰ জন্ম হৈছিল ১৯৫৩ চনৰ ১৬ মে'ত অসমত। তেওঁৰ পিতৃৰ নাম প্ৰমোদ চন্দ্ৰ গোস্বামী আৰু মাতৃৰ নাম গীতা গোস্বামী। তেওঁৰ পিতৃ এজন অৱসৰপ্ৰাপ্ত আই এফ এছ বিষয়া। মিত্ৰা ফুকনে ভাৰতৰ লগতে আফ্ৰিকাৰো বিভিন্ন বিদ্যালয়ত শিক্ষা গ্ৰহণ কৰিছিল। তেওঁ শ্বিলঙৰ ল'ৰেট' কনভেণ্টৰ পৰা হাইস্কুলীয়া শিক্ষা সাং কৰিছিল। তেওঁ শ্বিলঙৰ ছেইণ্ট মেৰিজ কলেজৰ পৰা ১৯৭৩ চনত ইংৰাজী বিষয়ত স্নাতক ডিগ্ৰী অৰ্জন কৰে আৰু গুৱাহাটী বিশ্ববিদ্যালয়ৰ পৰা ইংৰাজী বিষয়তে স্নাতকোত্তৰ ডিগ্ৰী পায়। এগৰাকী অনুবাদক হিচাপে, মিত্ৰা ফুকনে "ব্লুছমছ ইন দ্য গ্ৰেভিয়াৰ্ড" নামেৰে জ্ঞানপীঠ বঁটা বিজয়ী বীৰেন্দ্ৰ কুমাৰ ভট্টাচাৰ্যৰ "কবৰ আৰু ফুল" গ্ৰন্থখন অনুবদ কৰিছে। সাহিত্য অকাডেমী বঁটা প্ৰাপ্ত হৰেকৃষ্ণ ডেকাৰ গল্প অনুবাদ কৰি মিত্ৰা ফুকনে গিল্‌ট এণ্ড আদাৰ ষ্টৰিজ নামেৰে এখন অনুবাদ গল্প সংকলন ৰচনা কৰে। ইয়াৰ উপৰিও কেইবাজনো অসম লেখকৰ ৰচনা তেওঁ ইংৰাজীলৈ অনুবাদ কৰিছে। মিত্ৰা ফুকনৰ প্ৰকাশিত স্তম্ভলেখাৰ সংকলন হৈছে 'গুৱাহাটী গেজ'। তেওঁ ২০০৮ চনত আৰ জি বৰুৱাঃ দ্য আৰ্কিটেক্ট অব মদাৰ্ণ আছাম নামেৰে এখন জীৱনী গ্ৰন্থ প্ৰণয়ন কৰে। গ্ৰন্থখন ৰাধাগোবিন্দ বৰুৱাক লৈ ৰচনা কৰা।

সাহিত্যৰাজি

শিশুগ্ৰন্থ
মামনিজ এডভেন্সাৰছ (১৯৮৬)
চুমকি পোষ্ট এ লেটাৰ (১৯৮৯)
দ্য বিৰাটপুৰ এডভেন্সাৰ (১৯৯৪)
জীৱনী
আৰ জি বৰুৱাঃ দ্য আৰ্কিটেক্ট অব মদাৰ্ণ আছাম (২০০৮)
উপন্যাস
দ্য কালেক্টৰছ ৱাইফ (২০০৫)
এ মনছুন মিউজিক (২০১১)
প্ৰকাশিত স্তম্ভলেখাৰ সংকলন
গুৱাহাটী গেজ
চুটিগল্প
এ ফুল নাইটছ থিভাৰী (২০১৬)
অনূদিত চুটিগল্প
অগ্নি বাই এণ্ড আদাৰ ষ্টৰিজ (২০১৯)
গিল্‌ট এণ্ড আদাৰ ষ্টৰিজ

বীৰেন্দ্ৰ কুমাৰ ভট্টাচাৰ্যৰ 'কবৰ আৰু ফুল' উপন্যাসখন 'ব্লুছমছ ইন দ্য গ্ৰেভিয়াৰ্ড' নামেৰে ইংৰাজীলৈ অনুবাদ কৰে।

বঁটা

শিশুৰ বাবে লিখা কল্পবিজ্ঞানমূলক গ্ৰন্থৰ বাবে মিত্ৰা ফুকনে ইউনিচিফ-চিবিটি(UNICEF-CBT) বঁটা লাভ কৰে। লগতে অনুবাদৰ বাবে তেওঁ কথা বঁটা, চুটি কল্পবিজ্ঞানৰ বাবে টেলিগ্ৰাফ ভিনেট গুপ্তা মেম'ৰিয়েল বঁটা লাভ কৰে।

তথ্যউৎস

শ্ৰেণী:অসমৰ ব্যক্তি
শ্ৰেণী:অসমৰ লেখিকা
শ্ৰেণী:জীৱিত ব্যক্তি
জুনকো ওগাটা

জুনকো ওগাটা (জন্ম ২৫ ফেব্ৰুৱাৰী, ১৯৬২) এগৰাকী জাপানী ছিৰিয়েল কিলাৰ যিয়ে আন এজন ছিৰিয়েল কিলাৰ ফুটোছি মাটছুনাগাৰ সহযোগী হিচাপে কাম কৰিছিল।

প্ৰাথমিক জীৱন আৰু হত্যাকাণ্ড

জুনকো ওগাটাৰ জন্ম হৈছিল ফুক’কা প্ৰিফেকচাৰৰ কুৰুমেত আৰু ডাঙৰ-দীঘল হৈছিল এটা ধনী পৰিয়ালত। হাইস্কুলত তেওঁ মাটছুনাগাৰ স্কুলৰ সহযোগী আছিল যদিও তেওঁ ফুটোছিক ভালদৰে চিনি নাপালে, আৰু তেওঁ আন এখন স্কুললৈ বদলি হ’ল। জুনকো প্ৰথমে এগৰাকী কোমল ব্যক্তি আছিল আৰু প্ৰিস্কুলত চাকৰি পাইছিল যদিও ১৯৮২ চনত মাটছুনাগাৰ লগত ডেটিং আৰম্ভ কৰাৰ পাছত সলনি হৈছিল। মাটছুনাগাৰ লগত জড়িত নোহোৱালৈকে ওগাটা কুমাৰী হৈয়েই আছিল যদিও তেওঁ আন পুৰুষৰ লগত সম্পৰ্ক থকাৰ সন্দেহ কৰিছিল। সম্পৰ্কৰ সময়ছোৱাত জুনকো আৰু মটছুনাগাৰ দুটা পুত্ৰ সন্তান জন্ম হয়।

মাটছুনাগাই তেওঁক তীব্ৰ গালি-গালাজ কৰিছিল। তেওঁ জোৰ দি ক’লে যে জুনকোৰ মাকে তেওঁক পটাবলৈ চেষ্টা কৰিছিল, সেয়েহে তেওঁ তেওঁক গালি-গালাজ কৰিছিল, কিন্তু বিচাৰৰ সময়ত জুনকোৱে সন্দেহ কৰিবলৈ ধৰিলে যে মাটছুনাগাই তেওঁৰ মাকক ধৰ্ষণ কৰিছে।
অৱশেষত তেওঁ নিজৰ হত্যাৰ পাশৱিকতাত জুনকোকো সহযোগী কৰি ল’লে। তাৰ প্ৰভাৱত জুনকো নিষ্ঠুৰ হৈ পৰিল।
১৯৯৬ চনৰপৰা ১৯৯৮ চনৰ ভিতৰত মাটছুনাগা আৰু ওগাটাই কমেও সাতজন লোকক হত্যা কৰিছিল। তেওঁলোকৰ ভুক্তভোগীৰ ভিতৰত আছিল কুমিও টৰয়া, তেওঁৰ পিতৃ-মাতৃ, তেওঁৰ ভগ্নী, তেওঁৰ ভনীয়েকৰ স্বামী আৰু তেওঁৰ ভতিজী আৰু ভতিজা।

গ্ৰেপ্তাৰ আৰু বিচাৰ

২০০২ চনৰ মাৰ্চ মাহত জুনকো ওগাটাক গ্ৰেপ্তাৰ কৰা হয়। জাপানী লেখক মাছায়োছি টয়োডাই তেওঁক সমৰ্থন কৰিছিল, আৰু ২০০৫ চনৰ নৱেম্বৰ মাহত প্ৰকাশিত তেওঁৰ কিতাপখনত বিচাৰৰ বিষয়ে সন্দেহৰ সৃষ্টি কৰিছিল। যেতিয়া তেওঁ প্ৰথমবাৰৰ বাবে জুনকোক লগ ধৰিবলৈ চেষ্টা কৰিছিল তেতিয়া তেওঁক কয়েদীজন হত্যাকাৰী হোৱাৰ বাবে অনুমতি দিয়া হোৱা নাছিল যদিও অৱশেষত ২০০৫ চনৰ ২৭ ছেপ্টেম্বৰত তেওঁক লগ ধৰিবলৈ দিয়া হৈছিল।

২০০৫ চনৰ ২৮ ছেপ্টেম্বৰত ফুক’কা জিলা আদালতত ওগাটাক মৃত্যুৰ শাস্তি দিয়া হয়, যিটো শাস্তি ১১ অক্টোবৰত তেওঁ আবেদন কৰে। আদালতে ছটা হত্যাকাণ্ডৰ বিচাৰ চলাইছিল আৰু তাইৰ পিতৃৰ মৃত্যুক নৃশংস হত্যা বুলি গণ্য কৰা হৈছিল। ২০০৭ চনৰ ২৬ ছেপ্টেম্বৰত ফুক'কাৰ উচ্চ ন্যায়ালয়ে তেওঁক মৃত্যুদণ্ড নাকচ কৰি যাৱজ্জীৱন কাৰাদণ্ডৰ শাস্তি প্ৰদান কৰে। অভিযুক্তসকলে উচ্চতম ন্যায়ালয়ত আবেদন জনায়, যিয়ে আজীৱন কাৰাদণ্ড সংকীৰ্ণভাৱে সমৰ্থন কৰে।

তথ্যসূত্ৰ

শ্ৰেণী:জাপানৰ ব্যক্তি
শ্ৰেণী:মৃত্যুুদণ্ডপ্ৰাপ্ত মহিলা
ৰাৱণক বিভীষণৰ সজ উপদেশ

৩৫ অধ্যায়

ৰাৱণক বিভীষণৰ সজ উপদেশ ।

ৰাৱণ বসিয়া আছে পাত্ৰ সমন্বিতে ।

বিষ্ণুত ভকত গৈয়া মিলিল তহিতে ॥১

গহীন গম্ভীৰ ধীৰ বীৰ বিভীষণ ।

ৰামত ভকত আতিশয় শুদ্ধমন ॥২

ৰাজনয় সমুচিত ধৰ্ম্মক জানন্ত ।

ৰাৱণক সম্বুধিয়া বাক্য বুলিলন্ত ॥৩

লঙ্কা পুৰি হনুমন্ত গৈল যেন মতে ।

আপুনিয়ো দেখিলাহা পাত্ৰ সমন্বিতে ॥৪

কাহাৰ শকতি আছে এক ডেৱ কৰি ।

শতেক সহস্ৰ পথ সাগৰক তৰি ॥৫

নিসংশয় মনে আসি পশিল নগৰ ।

সৰ্ব্বদেশ চাহিল ফুৰিল ঘৰে ঘৰ ॥৬

সীতাকো দেখিলে মাৰিলেক সেনাগণ ।

বন ভাঙ্গি সিথানক কৰিলে উত্ছন ॥৭

ইন্দ্ৰজিতে যুজিল যুদ্ধৰ যত ধৰ্ম্ম ।

নাগপাশে বান্ধিলেক ইকি যোগ্য কৰ্ম্ম ॥৮

দণ্ড বিহিলোহো ভাই ৰাখিলেক বধ ।

লাঞ্জৰ অগনি লঙ্কা কৰিলে দগধ ॥৯

উত্তম অধম যে মধ্যম কহে মন্ত্ৰ ।

সত্ত্বৰ ত্ৰিবিধ কৰিবাক লাগে তন্ত্ৰ ॥১০

একৈক সুমন্ত্ৰী মোৰ বুদ্ধিত অপাৰ ।

আপুনি সকলে জানা কি কহিবো আৰ ॥১১

একেশ্বৰে মন্ত্ৰী যেবে কৰয় নিশ্চয় ।

উত্তম বুলিয়া তাক কহে শাস্ত্ৰ নয় ॥১২

অনেক মন্ত্ৰীৰ যেবে হোৱে একমতি ।

মধ্যম বুলিয় তাক মন্ত্ৰৰ শকতি ॥১৩

পুৰুষৰ তেজে নাহি দৈবেসে বোলয় ।

অধম বুলিয় তাক শাস্ত্ৰৰ আলয় ॥১৪

ৰাঘৱ মুনিষ যেন জগত বিদিত ।

কহিলো কাহিনী যেন আমাৰ উচিত ॥১৫

তপৱন্ত ৰাম বৰ পুৰুষ অগাধ ।

লঙ্কা ছন কৰিবন্ত নাহিকয় বাধ ॥১৬

সুগ্ৰীৱক সখা কৰি ৰাম মহাবলে ।

সমদলে সাগৰ তৰিব অবিকলে ॥১৭

জানো মই সীতা লক্ষ্মী জনক জিয়াৰী ।

আৰ জানো ৰাম মধুসূদন মুৰাৰি ॥১৮

ৰামৰ হাতত জানো মোৰ যাইব জীৱ ।

তথাপি নিদিবোঁ সীতা জনকৰ জীৱ ॥১৯

শুনি পাত্ৰ মেলে উঠি বোলে ৰাৱণত ।

দুঃস্বপ্নৰ কথা প্ৰভু গুচায়ো মনত ॥২০

প্ৰমাদত লঙ্কা পুৰি গৈল হনুমন্তে ।

আমি জানিলোত গক্ষ নভৈলে হন্তে ॥২১

আছিলোহো হন্তে আমি সচকিত মনে ।

কিসক কৰয় পৰাভৱ অল্পজনে ॥২২

অস্ত্ৰ বলে ভৰি পূৰি আছৈ সব লঙ্কা ।

মনুষ্য ৰামক প্ৰভু নকৰিবা শঙ্কা ॥২৩

শুনিয়োক সভাসদ ৰামৰ চৰিত্ৰ ।

পৰম সুৰস ৰস কৰ্ণৰ অমৃত ॥২৪

সংসাৰ ব্যাধিক কৰৈ ইসে উপশাম ।

নিৰন্তৰে উচ্চ কৰি বোলাঁ ৰাম ৰাম ॥২৫

৩৬ অধ্যায়

ছবি ।

আপোনবলক প্ৰভু,    তাক নেদেখাহা তুমি,

ত্ৰিভুবনো জনিলাহা ভয় ।

পাতালৰ বাসুকিক,    জিনি ভয় লগাইলাহা,

আন কোন আগত থাকয় ॥১

দক্ষিণ দিশক গৈ,    যমক জিনিলা তুমি,

পশ্চিমে জিনিলা বৰুণ ।

ইন্দ্ৰ আদি কৰিযত,    ত্ৰিদশক জিনিলাহা,

তুমি সম বীৰ আছে কোন ॥২

কৈলাসক চালিলাহা,    কুবেৰক জিনিলাহা,

আনিলাহা পুষ্পক বিমান ।

স্বৰ্গ মৰ্ত্ত পাতালত,    তোমাক সমান নাহি,

ব্ৰহ্মাক কৰিলা বহুমান ॥৩

ৰামদেৱ লক্ষ্মণক,    সুগ্ৰীৱক অঙ্গদক,

একেশ্বৰে মাৰিবা ৰণত ।

ত্ৰৈলোক্যবিজয় আমি,    একো একো সখা আছো,

নকৰিবা কটাক্ষো মনত ॥৪

আছোক আমাৰ আন,    ইন্দ্ৰজিত কুমাৰেযে,

সবাকো মাৰিবে সমৰত ।

ইন্দ্ৰ আদি কৰি যত,    ত্ৰিদশ দেৱতা আছো,

জিনিআছ দুৰ্ঘোৰ ৰণত ॥৫

যি বীৰ ইন্দ্ৰক জিনি,    লঙ্কাক আনিলবান্ধি,

ত্ৰিদশক কৰিলেক ধাৰ ।

ব্ৰহ্মায়ে আসিয়া পাছে,    প্ৰীতি প্ৰকাৰ কৰি,

স্বৰ্গকো দিলন্ত অধিকাৰ ॥৬

কদাপি ইন্দ্ৰৰ মনে,    মহাভয় নুগুচয়,

ইন্দ্ৰজিত নামক সুমৰি ।

হেনবীৰ আছন্তেয়ো,    লঙ্কা কোনে মাৰিবেক,

থাকিয়োক ভয় পৰিহৰি ॥৭

স্বৰ্গ মৰ্ত্ত পাতালত,    আছয় যতেক বীৰ,

ৰণে হাৰি মানিলেক কাপ ।

হেনবীৰ আছন্তেনো,    তোমাৰ কাহাক ভয়,

মেঘনাদ প্ৰচণ্ড প্ৰতাপ ॥৮
কৃষ্ণনাথ শৰ্মা

কৃষ্ণনাথ শৰ্মা অসমৰ যোৰহাট জিলাৰ এগৰাকী গান্ধীবাদী নেতা, সমাজ-সংস্কাৰক আৰু স্বাধীনতা সেনানী। পেচাত তেওঁ আছিল এগৰাকী অধিবক্তা। যোৰহাটৰ এটি ৰক্ষণশীল ব্ৰাহ্মণ পৰিয়ালত জন্ম গ্ৰহণ কৰা শৰ্মা ১৯২৬ চনত অসমত অনুষ্ঠিত ‘ভাৰতীয় জাতীয় কংগ্ৰেছ’ৰ পাণ্ডু মহাসভাৰ মূল আয়োজক আছিল।

সংক্ষিপ্ত জীৱনী

যোৰহাট সৰ্বাইবন্ধাত কৃষ্ণনাথ শৰ্মাৰ জন্ম হৈছিল। দেউতাক পেচাত এগৰাকী অধিবক্তা আৰু মাক গিৰিবালা দেৱী। শৰ্মাৰ বিদ্যাৰম্ভ হৈছিল মোখেশ্বৰ পণ্ডিতৰ তত্ত্বাৱধানতাত হেজাৰি পাঠশালাত। তাৰ পাছত তেওঁ গোবিন্দ চন্দ্ৰ বেজবৰুৱাৰ বেজবৰুৱা স্কুলত নাম লিখায় আৰু পঞ্চম শ্ৰেণীলৈকে পঢ়ে। পঞ্চম শ্ৰেণীত পঢ়ি থাকোঁতেই তেওঁ গ্ৰহণী বেমাৰত পৰে আৰু অসুখৰপৰা উঠাৰ পাছত মোমায়েকৰ লগত থাকি শিৱসাগৰ চৰকাৰী বিদ্যালয়ত পঢ়ে আৰু ১৯০৮ চনত গুৱাহাটীলৈ গৈ মূল পৰীক্ষাত বহে যদিও অনুতীৰ্ণ হয়। পুনৰ আহি বেজবৰুৱা স্কুলৰপৰা পৰীক্ষা দি উৰ্ত্তীণ হয় আৰু ১৯০৯ চনত কটন কলেজত নাম লগায়। কটনৰপৰাই ১৯১১ চনত তেওঁ আই এছ চি পৰীক্ষা দিয়ে আৰু ১৯১৩ চনত বি এছ চি ডিগ্ৰী লাভ কৰে। ১৯১২ চনৰ ব’হাগ মাহত লাহিং বাগানৰ বৰ মহৰী মুক্তানাথ ফুকনৰ জীয়ৰী স্বৰ্ণলতা দেৱীৰ সৈতে তেওঁ বিবাহপাশত আৱদ্ধ হয়। বিয়াৰ পিছত তেওঁ কলিকতাত আইন পঢ়িবলৈ যায় আৰু তাতে প্ৰথম গোপাল কৃষ্ণ গোখলেৰ বক্তৃতা শুনে। সেই সময়তে জাৰ্মান যুদ্ধ আৰম্ভ হৈছিল। শৰ্মাই গুৱাহাটীৰ আৰ্ল ল কলেজৰপৰা ১৯১৬ চনত আইনৰ চূড়ান্ত পৰীক্ষাত উৰ্ত্তীণ হৈছিল।

যোৰহাটৰ বেজবৰুৱা স্কুলত ষাঠি টকা দৰমহাত শিক্ষক ৰূপে শৰ্মাই কৰ্মজীৱন আৰম্ভ কৰে। ১৯১৭ চনত চাকৰি ইস্তফা দি যোৰহাট বাৰত অধিবক্তা ৰূপে যোগদান কৰে।

১৯১৮/১৯ চনত সত্যনাথ বৰা আৰু পদ্মনাথ গোহাঞিবৰুৱাৰ সভাপতিত্বতত শিৱসাগৰত বহা অসম ৰাজনৈতিক সন্মিলন আৰু অসম সাহিত্য সভাৰ অধিৱেশনলৈ কৃষ্ণ শৰ্মাই নিমন্ত্ৰণ পাইছিল।

ইতিমধ্যে ভাৰতত অসহযোগ আন্দোলনৰ ঢৌ আৰম্ভ হৈছিল আৰু মহাত্মাক গুৰু মানি শৰ্মাও এই আন্দোলনৰ অংশীদাৰ হৈছিল। যোৰহাটত গঠন হোৱা জিলা সমিতিৰ তেওঁ সম্পাদক আছিল আৰু কংগ্ৰেছত সভ্য ভৰ্তি, ফাণ্ডৰ টকা সংগ্ৰহ আদি কাম কৰিছিল। শৰ্মাই সৰ্বাইবন্ধাত এটা গাঁৱলীয়া কো-অপাৰেটিভ বেংক স্থাপন কৰিছিল। তেওঁ কানি নিবাৰণ আন্দোলনৰো সক্ৰিয় কৰ্মী আছিল আৰু ‘অসম কংগ্ৰেছ কানি তদন্ত কমিটী’ৰ সভ্য আছিল। শৰ্মা অসম খাদী বোৰ্ডৰো কৰ্মী আছিল আৰু সুদীৰ্ঘ এবছৰ কাল যোৰহাট জে’লত ৰাজনৈতিক বন্দী ৰূপে ফাটেক খাটিছিল।

১৯২৩ চনত শৰ্মাই কুলধৰ চলিহা আৰু ৰোহিণীকান্ত হাতীবৰুৱাৰ লগ হৈ যোৰহাট নগৰত ‘প্ৰাদেশীক খাদী আৰু শিল্প প্ৰদৰ্শনী’ৰ আয়োজন কৰিছিল। তেওঁ ‘নিখিল ভাৰত শিপিনী সংঘ’ৰ হৈ কাম কৰাৰ উপৰিও ১৯৩৪ চনৰ ফেব্ৰুৱাৰী মাহত যোৰহাটত স্থাপিত হোৱা ‘অস্পৃশ্যতা বৰ্জন সংঘ’ৰ সম্পাদক আছিল। হৰিজন সেৱক সঙ্ঘৰ হৈ সমগ্ৰ ভাৰত ভ্ৰমণ কৰা মহাত্মা গান্ধী ১৯৩৪ চনৰ ১৫ এপ্ৰিল তাৰিখে যোৰহাটলৈ আহিছিল আৰু ১৮ এপ্ৰিল তাৰিখে শৰ্মাৰ ঘৰলৈ আহি তেওঁলোকৰ ব্যক্তিগত নামঘৰটি হৰিজনসকলৰ বাবে মুকলি কৰিছিল। অস্পৃশ্যতা দূৰীকৰণ আন্দোলনত ই আছিল এক যুগান্তকাৰী পদক্ষেপ। শৰ্মা ১৯২৬ চনত অসমত অনুষ্ঠিত ‘ভাৰতীয় জাতীয় কংগ্ৰেছ’ৰ পাণ্ডু মহাসভাৰ মূল আয়োজক আছিল।

গান্ধী তেওঁৰ জীৱনকালত, ১৯২১, ১৯২৬, ১৯৩৪ আৰু ১৯৪৬ চনত চাৰিবাৰ অসম ভ্ৰমণলৈ আহিছিল। ১৯৪৬ চনত শেহবাৰৰ বাবে গুৱাহাটীত কস্তুৰবা গান্ধী আশ্ৰম স্থাপন কৰিবলৈ তেওঁ অসমলৈ আহিছিল।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:মহাত্মা গান্ধী
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:অসমৰ স্বাধীনতা সংগ্ৰামী
টাইলা এবাৰক্ৰামবি

টাইলা এবাৰক্ৰামবি (ইংৰাজী: Tyla Abercrumbie) এগৰাকী আমেৰিকান অভিনেত্ৰী, পৰিচালক আৰু নাট্যকাৰ। তেওঁ বিশেষকৈ ড্ৰামা ধাৰাবাহিক দ্য চিত নিনা উইলিয়ামছ আৰু ক্ৰাইম ধাৰাবাহিক এনচিআইএছ: অৰিজিনছত বিষয়া মেৰী জো হেইছৰ চৰিত্ৰত অভিনয় কৰাৰ বাবে পৰিচিত।

প্ৰাৰম্ভিক জীৱন

এবাৰক্ৰামবিৰ জন্ম চিকাগোৰ অষ্টিনত হৈছিল। অষ্টিনত ডাঙৰ-দীঘল হোৱাৰ অভিজ্ঞতাক তেওঁ আনন্দদায়ক বুলি অভিহিত কৰিছে, যদিও সেই সময়ত চহৰখনত পৰ্যাপ্ত সম্পদৰ অভাৱ আছিল আৰু বাসিন্দাসকলে সংগ্ৰাম কৰিবলগীয়া হৈছিল। তেওঁৰ ডাঙৰ ভনীেকে তেওঁক কবিতা লিখাৰ দৰে কলাৰ জৰিয়তে নিজক প্ৰকাশ কৰিবলৈ উৎসাহিত কৰিছিল।

কৰ্মজীৱন

কেৰিয়াৰৰ আৰম্ভণিতে এবাৰক্ৰামবিয়ে ৰাষ্ট্ৰীয় পৰ্যায়ত থিয়েটাৰ আৰু টেলিভিছনত কাম কৰাৰ আগতে চিকাগোৰ স্থানীয় থিয়েটাৰ চাৰ্কিটত বিভিন্ন চৰিত্ৰত অভিনয় কৰিছিল। তেওঁ পুলিচ ড্ৰামা ধাৰাবাহিক ডেট্ট্ৰইট ১-৮-৭ আৰু ক্ৰাইম ড্ৰামা ধাৰাবাহিক দ্য চিকাগো ক'ডত অতিথি শিল্পী হিচাপে অভিনয় কৰিছিল। ইয়াৰ উপৰি তেওঁ ক্ৰাইম ছিৰিজ এনচিআইএছ: অৰিজিনছত অফিচাৰ মেৰী জো হেইছৰ চৰিত্ৰত অভিনয় কৰিছিল।

এবাৰক্ৰামবিয়ে নিজৰ সমগ্ৰ কৰ্মজীৱনত কেৱল অভিনেত্ৰী হিচাপেই নহয়, পৰিচালক আৰু নাট্যকাৰ হিচাপেও থিয়েটাৰ প্ৰডাকচনত অংশগ্ৰহণ কৰি আহিছে। তেওঁ টাইমলাইন থিয়েটাৰ প্লেৰাইটছ কালেকটিভত যোগদান কৰিছিল, যিয়ে তেওঁৰ নাটক ৰিলেণ্টলেছ লিখা আৰু বিকশিত কৰাৰ ক্ষেত্ৰত সহায় কৰিছিল। এই নাটকখন ২০২২ চনত গুডমেন থিয়েটাৰত প্ৰথমবাৰৰ বাবে মঞ্চস্থ কৰা হয়। আচলতে নাটকখন ২০২০ চনতে মুকলি কৰাৰ পৰিকল্পনা কৰা হৈছিল যদিও ক'ভিড-১৯ মহামাৰীৰ বাবে পলম হৈছিল।

এচাইলাম (ওৰফে লাইফ) হৈছে এবাৰক্ৰামবিয়ে তেওঁৰ কেৰিয়াৰৰ আৰম্ভণিতে (২০০৩) লিখা আৰু অভিনয় কৰা এখন একক নাটক (one woman show), যিয়ে এগৰাকী আধুনিক মহিলাই অনুভৱ কৰা বিভিন্ন সংঘাতপূৰ্ণ চাপসমূহ চিত্ৰিত কৰে।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:চলচ্চিত্ৰ পৰিচালক
শ্ৰেণী:নাট্যকাৰ
ষ্টিভ জব্‌ছ

ষ্টিভ জব্‌ছ (ইংৰাজী:Steve Jobs;ফ্ৰেব্ৰুৱাৰী২৪,১৯৫৫-অক্টোবৰ৫,২০১১) আছিল এজন বিশ্বপ্ৰসিদ্ধ উদ্যোগপতি,উদ্ভাৱক আৰু এপল ইনকৰ্পৰেটেডৰ সহ-প্ৰতিষ্ঠাতা। তেখেতৰ সম্পূৰ্ণ নাম ষ্টিভেন প’ল জব্‌ছ। তেওঁ ব্যক্তিগত কম্পিউটাৰ, স্মাৰ্টফোন, আইফোন, আইপেড আদি উৎপাদনৰ জৰিয়তে প্ৰযুক্তিৰ জগতত নতুন দিশ আৰু ডিজিটেল মিডিয়া জগতত বিপ্লৱ সূচনা কৰিছিল। তেওঁৰ সৃষ্টিশীলতা, দৃষ্টিভংগী আৰু নেতৃত্বই তেওঁক বিশ্বৰ অন্যতম প্ৰভাৱশালী ব্যক্তিত্ব হিচাপে পৰিচয় কৰাই দিছিল।

“কেতিয়াবা জীৱনে তোমাৰ মূৰত ইটাৰে আঘাত কৰিব পাৰে। তথাপিও বিশ্বাস নেহেৰুৱাবা।
“সদায় জানিবলৈ ক্ষুধাৰ্ত হৈ থাকিবা, সদায় নিজকে অজ্ঞান বুলি ভাবি শিকিবলৈ আগ্ৰহী হৈ থাকিবা।
“গুণগত মান, পৰিমাণতকৈ অধিক গুৰুত্বপূর্ণ। দুটা সৰু সফলতাতকৈ এটা ডাঙৰ সফলতা বহুত ভাল।
“সময় সীমিত; সেয়ে আন কাৰোবাৰ জীৱন অনুসৰণ কৰি সময় নষ্ট নকৰিবা।”

তথ্যসূত্ৰ

শ্ৰেণী:মৃত ব্যক্তি
শ্ৰেণী:আমেৰিকাৰ ব্যক্তি
শ্ৰেণী:উদ্যোগপতি